Esperiment ta' ħsibijiet bil- lingwa Maltija . It- Tnejn , 31 ta' Marzu 2008 Stennejt , tlaqt , wasalt , qgħadt hemm u issa ilni kważi ġimgħa lura hawnhekk . Lura fuq il- blata , li xi kultant kont insejjħilha qaħba u issa qiegħed ngħajjtilha ma . U ħafna affarijiet ma nbidlux , baqgħu għaddejin mingħajr qisu jien qatt ma kont hemm qabel . U issa li ġejt lura , rritornajt lejn ix- xogħol u bdiet ir- rutina ta' qabel , li kienet imkissra għal kollox f' dawn l- aħħar ftit xhur . U flok il- ġdid , issa qiegħed insib il- familjarità , u l- wens li ġġib magħha din l- istess familjarità . Rutina li xtaqt naħrab għal ftit , imma issa erġajt lura għaliha waħdi , mingħajr imbuttaturi żejda . Waqajt għaliha bħal ma terġa' taqa' għal xi vizzju . Bejn għax m' hemmx għażla oħra u bejn għax hemm ċertu kumdita fiha . U l- bieraħ saqajja ħaduni lura lejn il- klabb . Din id- darba rajthom jilgħabu f' ħin normali . U kif jgħidu l- affarijiet żgħar jagħmlu d- differenza kollha . Ħassejtni tajjeb immur lura , u mhux vera li bogħod mill- għajn bogħod mill- qalb . Tkun taf x' għandek meta titilfu , u meta ssibu lura tgħożżu iżjed . Ix- xarba tajba qatgħet l- għatx ta' tlett xhur , u l- uċuħ tas- soltu dehru qishom uċuħ ta' ġewwa . U l- esperjenza tat- tlett xhur barra tidher li ħadmet xi ftit . Għasarthom meta kont hemm , perriċthom fuq il- vjaġġ twil lura u issa qiegħed nieħu gost nitwihom . It- Tlieta , 18 ta' Marzu 2008 L- ewwel taqbad il- freeway . Umbgħad issuq iżjed . U wara ftit iżjed . Imma l- karozza ma ddejaqniex , mhux bħall- ajruplan . Qiegħed mal- art u għandek kontroll inti stess . Meta ridt waqaft , iċċaqlaqt ftit u mattart saqajk fil- vojt . U ħadt erba' nifsijiet tal- arja li għalkemm forsi ' l bogħod minn pura għallinqas mhux artifiċjali . Kultant trid tħalli f' idejn ħaddieħor , oħrajn trid tagħmel kollox inti . Daqqa trid taqra , daqqa oħra trid taqra . Jew tħalli l- baħar iħabbat jew tibni torri tar- ramel ħa ma jilħqekx u jxarrablek saqajk . U wara l- freeway , dritta u lixxa daqs mara bla gost , taqbad il- Great Ocean Road . Inbniet fl- għoxrinijiet tas- seklu li għadda bħala monument għas- suldati Awstraljani li ma rritornawx wara l- Ewwel Gwerra Dinjija . It- triq issa dejqa mhux wiesa' . Kemm tgħaddi karozza waħda fuq kull naħa , u flokk dritta , mserrpa' daqs serp imdawwar ma' bastun . U flok imdawwra b' art ċatta fuq kull naħa , u raba niexef minħabba n- nuqqas ta' xita , hemm ħafna tlajja u nżul , u siġar kbar iħaddru fuq kull naħa tal- irdum . Flok tibża li se torqod għax it- triq bla sfida , tibża' li l- isfida kbira wisq għalik u tiftaħ għajnejk it- tnejn beraħ u toħroġ l- aħjar tal- kapaċitajiet tas- sewqan tiegħek u l- karozza li qiegħed issuq . U wara tara l- ikħal . Mhux tas- sħab imma tal- oċejan enormi jingħaqad mal- istess sħab . L- oċejan imma mhux bħal baħar ta' mal- bajja , fejn immut jekk ma ninżilx ftit fih . Hemm xi nies jgħumu imma jien se nħallieh bħal veduta biex inħares lejha mid- distanza . U wara waqafna għal darba oħra . Hawnhekk hawn it- ' Twelve Apostles ' . Billi kien Ħadd il- Palm tista' tgħid li kien żmienhom . Imma dawn jkunu hawn is- sena kollha . Bl- istess argument taħseb li l- Ġappun pajjiż Kattoliku ħafna , għax hawn mimli bihom , armati b' magni tar- ritratti , waħda aqwa mill- oħra . It- ' Twelve Apostles ' blat kbir , tiela' mill- oċejan ftit il- bogħod mill- irdum . Il- blat magħmul mill- franka u għalhekk sofor u meqjusin rotob . L- isem tagħhom jista' jitqies bħala ngannabli għax minn tnax – il blata baqa' għaxra . Mhux għax appostlu minnhom tħajjar minn Ġuda imma għax il- ħin kollu jaqilgħu l- mewġ ġo fihom u ftit , ftit qiegħdin nieżlin . Forsi li kienu f' pajjiżna , ċ- Ċaqnu kien jieħu xogħol il- mewġ u jiddikjara dawn l- appostli bħala barriera . Wara l- għajbien tal- appostli tagħha , il- knisja kienet x' aktarx toffri reżistenza ta' mewġa ta' waqt Awissu fejn il- baħar imċaqlaq daqs għadira ċkejkna żejt . Imma bħalissa tidher li l- briksa ħadet post il- franka u l- mewġ x' aktarx jitħalla jagħmel xogħolu . U l- fraġilita tagħhom qiegħda tiġbed aktar nies . M' humiex għal dejjem . Illum hawn , għada ma nafux . U għalhekk qed jiġu apprezzati aktar . Bħal dak jew dik fl- isptar li qiegħed jara nies jżuruh li lanqas biss jiftakar . Il- Ħamis , 13 ta' Marzu 2008 Il- post mhux kbir wisq . Forsi daqs l- Alley darbtejn jew l- aktar tlieta . Iswed kollu , minn fuq s' isfel . Il- folla tinħass Brittanika . L- aċċent Ingliż jidwi u wara xahrejn u nofs tisma' aċċent Awstraljan u Ingliż imqanżaħ jibda jdoqqlok għal widnejk daqs qanpiena fi żmien is- sekondarja waqt xi lezzjoni tedjanti . L- udjenza daqsxejn matura fiż- żmien – il- medja naħseb fuq it- tletinijiet . Matura fiż- żmien , imma bħalissa qiegħda tlegleg il- birra u l- maturita tiżżelleġ f' żogħżija . Hekk , bħal kif in- nida żżelliġlek il- windscreen fil- għodu , tindikalek ġurnata sabiħa ta' xemx . Il- ħin , l- għaxra ta' bil- lejl . Ħareġ il- bassista b' kurunetta f' idu , jdoqq it- tema ta' ' The Godfather ' . U wara ħareġ hu . Hu , Ian Brown , liebes jeans u flokk suwed , u tazza f' idu b' daħka inkejjuża fuq wiċċu . Ilni nistennieh dan il- mument , minn mindu xahrejn ilu ġbart rivista minn dawk li jagħtu b' xejn u kien hemm riklam tal- lum . Żewġ battuti mill- bassista u nqtajt minn saqajja . . . Beda bil- klassika ta' The Stone Roses , ' I Wanna Be Adored ' , il- band tad- disgħinijiet li pproduċiet żewġ albums biss wara ġlied bejnu stess u l- kitarrist John Squire . Żewġ biċċiet ta' xogħol imma li ħallew impatt enormi . U kont naf dak il- ħin stess , li kull darba li nerġa' mmur fuqha fuq l- Ipod qatt mhu se ddoqq l- istess f' widnejja bħal qabel . Mument hekk , li wara li spiċċa għedt lil ta' ħdejja , x' qed tixrob . Ridt niċċelebrah . Rari , imma meta jiġu , jġorruk . Jibqgħu ġo fik mingħajr bżonn ta' ċippep jew ritratti . Ftit xogħol minn tiegħu u kultant xi klassika mill- band li għamlitu min hu llum . Mhux popolari mal- masses imma rispettat sewwa minn ċertu sezzjonijiet . Kultant jidher arroganti fuq il- palk , imma forsi dik il- marda ta' kull band jew persunaġġ minn Manchester . Imma għal- lum u għalih se nagħlaq għajnejja t- tnejn . Imma widnejja miftuħin beraħ it- tnejn u l- mużika tiegħu tgħaqqad lill- udjenza u lili li bħalissa mxarrba bl- għaraq , imma ma jimpurtax . Irrid nixrob kull sekonda ta' dan il- gig ħa jkolli aktar x' nogħroq . Nitla' fil- bar ta' fuq wara li spiċċa u jidher li mhux jien biss ħadt siegħa u kwart tajba . Bħalissa jidher li għandu raġun bit- titlu tal- aħħar album tiegħu . Id- dinja tiegħi . Qiegħed bħalissa fit- tarf tagħha imma ma jimpurtax .